# Fred Brooks

| Fred Brooks |
| --- |
|  |
| Født | Frederick Phillips Brooks Jr. 19. apr. 1931 Durham |
| Død | 17. nov. 2022   (91 år) Chapel Hill |
| Beskjeftigelse | Matematiker, informatiker, ingeniør, universitetslærer  |
| Akademisk grad | Ph.d. |
| Utdannet ved | Harvard University Duke University Harvard School of Engineering and Applied Sciences |
| Doktorgrads- veileder | Howard Aiken |
| Nasjonalitet | USA |
| Medlem av | * National Academy of Sciences
* American Academy of Arts and Sciences
* National Academy of Engineering
* Koninklijke Nederlandse Akademie van Wetenschappen
* Association for Computing Machinery (1994–; ACM Fellow)
 |
| Utmerkelser |
16 oppføringer
Guggenheim-stipendiet (1974) Turing-prisen (1999) National Medal of Technology and Innovation (1985) John-von-Neumann-medaljen (1993) Harvard Centennial Medal Computer History Museum fellow Eckert–Mauchly Award (2004) ACM-AAAI Allen Newell Award (1994) W. Wallace McDowell Award (1970) ACM Fellow (1994) Fellow of the British Computer Society Bower Award and Prize for Achievement in Science (1996; arbeidsområde: informatikk, kognisjonsvitenskap) ACM Distinguished Service Award (1987) Turing Talk (2005) Honorary doctor of ETH Zürich (1991) Harry H. Goode Memorial Award (1989) |
|

---

Fred Brooks på Commons |

**Frederick Phillips Brooks, Jr.** (født 19. april 1931 i Durham i Nord-Carolina i USA, død 17. november 2022 i Chapel Hill i Nord-Carolina) var en amerikansk informatiker og programvareingeniør. Han var først kjent som prosjektleder for IBMs System/360-maskiner, og senere for det banebrytende verket *The Mythical Man-Month*, der han beskrev arbeidet med System/360.

## Liv og virke

### Utdannelse

Brooks studerte ved Duke University, der han i 1953 fikk en bachelor-grad i fysikk. Han tok doktorgrad i anvendt matematikk ved Harvard University i 1956, under veiledning av Howard Aiken.

### Karrière

Brooks begynte hos IBM i 1956, der han arbeidet med arkitekturen på 7030 Stretch- og 7950 Harvest-maskinene. Han ble senere leder for utviklingen av System/360-familien av datamaskiner og for OS/360-programvaren.

Boken *The Mythical Man-Month* beskriver utviklingen av System/360. Det var her Brooks kom med den berømte påstanden «Legger man flere menneskelige ressurser til et forsinket programvareprosjekt blir det enda mer forsinket». Dette har senere blitt kjent som «Brooks’ law».

Brooks er også kjent for artikkelen *No Silver Bullet*, der han argumenterer for at det ikke finnes noen fremskritt i programvareteknologi eller prosjektledelse som på egen hånd gir en tidobling i produktivitet, produkt-pålitelighet eller (programvare-)enkelhet i løpet av et tiår.

I 1964 fikk Brooks tilbud om å komme til University of North Carolina at Chapel Hill for å bygge opp universitetets informatikk-institutt. Han var leder for dette i 20 år, og fortsatte arbeidet ved Chapel Hill som professor emeritus etter å ha gått av med pensjon.

Fred Brooks giftet seg med Nancy Lee Greenwood i 1956. De fikk tre barn. Han oppkalte sin eldste sønn etter Kenneth E. Iverson. Brooks var evangelisk kristen og var akriv i InterVarsity Christian Fellowship.

Brooks døde den 17. november 2022 i en alder av 91 år. Etter et slagtilfelle led han av svak helse.

### Utmerkelser

Brooks ble tildelt National Medal of Technology and Innovation i 1985 for sitt bidrag til System/360. Han fikk von Neumann-medaljen i 1994, og Turing-prisen i 1999.

## Verker

* med Kenneth E. Iverson *Automatic Data Processing*. Wiley, New York 1963
* med Kenneth E. Iverson *Automatic Data Processing, System/360 Edition*. Wiley, New York 1969
* med Gerrit Blaauw *Computer architecture: concepts and evolution*. Addison-Wesley, 1997
* *Vom Mythos des Mann-Monats: Essays über Software-Engineering*. mitp, Bonn 2003, ISBN 3-8266-1355-4
* Frederick P. Brooks. *The Design of DesignEssays from a Computer Scientist*. Addison-Wesley.
* Frederick P. Brooks. *Erfolgreiches DesignEssays über universelle Designprozesse mit Beispielen aus IT und Software-Entwicklung*. mitp-Verlag.

## Referanser

## Eksterne lenker

* (en) Offisielt nettsted

* (en) Fred Brooks – kategori av bilder, video eller lyd på Commons